Dinsdagaand: 17 Oktober 2017
​Goeie naand almal: Hallo Kenya: Mostly fine over the central and eastern parts with cloudy patches =in the west, south-west and north-west with showers and a few thundershowers.
Totale reën oor die Kaap het nie veel toegeneem deur die dag nie, wel kolle net beter as stofnat oor die tuinroete en dan het die suide van PE sowat 8.2mm gekry, wat nie sleg is nie. Meestal langs die kus van KZN het daar enkele kolle voorgekom met 1mm maar vogvlakke het meer gedaal deur die dag as wat ek verwag het, Dieselfde geld vir die Hoëveld en Laeveld, ja daar was marginale hoër vogvlakke teen 2nm, maar ai, nog steeds baie minder vog toename.. As die model korrek is behoort die hoog stewiger in te slaan langs die ooskus teen môremiddag tot oor die verre noordelike Laeveld en dit behoort die vogvlakke aansienlik te laat toeneem. Die FDI’S sal dan ook laer vertoon teenoor vandag..
Die koue front in die suid-westelike hoek van die foto skuif tot neffens die Kaap teen 2nm môre en ek dink daar is weer ;n redelike kans vir nog reën oor die suid-wes Kaap. Met die hoog oos van die land behoort dit effe koeler te wees môre deur die dag oor die oostelike dele maar warm en pre-frontaal oor die westelike binneland.
Dit is min of meer die weerstorie vir nou, lekker aand verder….
Dinsdagoggend: 17 Oktober 2017
​Goeie môre almal: Hallo Kenya: Mostly sunny over the central and eastern parts with a few cloudy patches in the north And west but no rain that I can see this morning. The areas marked with green may see afternoon and evening showers..
Die koue front het sommer vinnig oorland beweeg, en alhoewel ek nie sub-zero temperature sien nie is daar ;n hele klompie streke wat net bokant 5 C gedraai het, selfs oor die duidelike dele van Gauteng so laag as 8 C. Vir Oktober is dit sommer goed koud. Onthou, die definisie van ;n koue front is die skeiding tussen twee lugmassas, aan die een kant koud en aan die ander kant warm. Dit sê maar net vir jou dat ‘n koue front sonder wolke ook ;n koue front kan wees… Die temperature noord en oos van die koue front is om en by 20 C +. Dit is ook baie droog, sommer alreeds baie droog met vogvlakke om en by 25-35% maar plekke soos die Laeveld wat ook baie min vog het vanoggend kan dalk teen vanmiddag, soos die vloei meer aanlandig word hoër vogvlakke ervaar.
Die 2 de koue front skuif oor die tuinroete vanoggend met enkele kolle stofnat en dan was daar ook na middernag net beter as stofnat kolle oor die Kaap. (sien kolle wat ek met groen omkring het). Dan is daar nog ‘n koue front in die suid-westelike hoek van die foto, maar die ou verwag ek eers so om en by môre laatoggend by die Kaap, ten minste nog ‘n kans vir nog ‘n bietjie reën.
Met die koue front oorland sal dit koeler wees, ook op die maksimum temperatuur kant, en die koeler temperature sal noord en oos uitbrei deur die dag.
Gesels weer later vamiidag…
Maandagaand: 16 Oktober 2017
​Goeie naand almal: Hallo Kenya: Mostly fine over the central and eastern parts with overcast patches in the west and south-west with mainly light rain or showers..
Daar het nog enkele mm by gekom oor die Kaap wat wissel van 3-6mm vanaf middernag. Plekke wat nie te sleg doen nie, en dit reën nog steeds teen 7 nm, is die Tulbach/Ceres, Wolseley streke met 10-14mm by ‘n aantal meetpunte en dan ook Ceres se kant toe wat op 12.4mm staan net buite die dorp. Suid van Worcester is daar nou 2mm en dit reën nog ligweg. Ook ‘n bietjie nat oor die tuinroete maar in meeste gevalle minder as 1mm. Die kuslaag sit nou verder noord, sien foto, suid van die laag het daar koeler vogtige toestande inbeweeg maar verder noord was dit sommer bloedig warm vandag, Tzaneen was 37 C @ 2nm!! Die kuslaag behoort oornag verder noord te skuif en sal sodoende stadig koeler lug verder noord indruk.. Dit Is nog steeds baie warm, nou teen 7nm, met Mopani wat nog 34 C is en Messina is ook nog 34 C, nie veel afkoel van die bykans 40 C waar dit deur die dag gedraai het nie.
Die koue front wat nou oor die Kaap is slaan verder noord en oos direk vanuit die weste wat beteken dit gaan koud word vanuit die weste oornag en die, maak dit kouer weer kan Bloemfontein haal @ 2 uur môremiddag. Dit behoort sal effe koeler te wees oor Gauteng as wat vandag die geval is, maar met ‘n koue front uit die weste is daar nie regtig ‘n kans vir reën nie, die lug uit die weste is koel en baie droog.. Dit kan egter nog aanvanklik môreoggend blitsig opwarm oor die noordelike Laeveld en eers later môremiddag begin afkoel uit die suide. Langs die KZN kus word die vloei aanlandig en koud, vir KZN koud.. en daar kan ‘n paar kolle, meestal langs die kus ‘n paar buie reën voorkom met ‘n taamlike sterk suid-weste wind.
Dit behoort môre deels op te klaar oor die Kaap maar dit sal koud wees, met miskien matige dagtemperature met die sonnetjie wat beter sal skyn..
Sou graag meer reën wou sien oor die Kaap, en alhoewel die dele wat 13mm en meer gekry het nie sleg gedoen het nie, is die Kaapse Skiereiland en omgewing na ..al die reën dae’’ nog steeds droog. Manne se water tenks behoort ten minste vol of amper vol te wees…
Wel, dit is die storie vir nou.. sien ook sateliet foto’s vir die VSA en Europa.. onthou die foto’s is vir ongeveer 2nm, maar wys waar die koue fronte al meer aktief word oor Europa. Onthou om op die fot’s te kliek, dan is die prentjie groter….
Maandagoggend: 16 Oktober 2017
​Goeie môre almal: Hallo Kenya: Mostly sunny in the east of the country with partly cloudy to cloudy patches in the north and west,. The dark green show some light showers this morning while the light green areas show where there may be showers this afternoon and evening.
Ja, daar val kolle reën in die Kaap maar ai, swaar reën kan ek nie sien nie… In en om Kaapstad is daar sowat 1mm, 0.8mm by Bellville en dan Paarl se kant toe tussen 3-5mm.. Daar is ook ‘n katspoeg by Stellenbosch van 0.2mm. Gelukkig is daar nog 2 koue fronte wat oor die Kaap kan beweeg, en dit lyk of daar in die 2de koue front se stert bietjie meer koue lug is. Hoe kouer die lug hoe beter is die kans vir ‘n raps meer reën oor die Kaap, maar soos ek sê ;n raps meer beteken nou nie vreeslik baie reën nie. Die 2 die koue front word aangedryf deur ‘n sterk hoog dus teen vannag kan daar so bietjie wit ,,goeters;; (sneeu) val op van die Bolandse berge. Enige vorm van reën sal help… Dit het nie vreeslik baie gereën die afgelope 3 dae nie, maar ek dink die manne se water tenks is amper vol en kan vol word met die volgende koue fronte.. Die Atlantiese hoog het ook sterker begin inwig oor die westelike binneland waar dit kouer is maar gelukkig lyk dit nie of daar ryp temperature was nie, moet egter nie dink die kans vir ryp is weg nie, as die hoog wel gaan inwig agter die 2 de koue front is daar verseker weer ‘n kans vir ryp oor dele weg van die kus asook oor die westelike binneland.
Daar is bietjie wat ‘n bolugtrog wat help met die ontwikkelling van middel en hoë wolke in die suide van die land, daar is sekerlik ‘n kans vir ‘n paar weerlig strale maar dit sê nie dit sal reën nie, ja, daar is ‘n kans vir stofnat en as jy/sy baie gelukkig is dalk ‘n paar mm.. Die noordelike binneland ingesluit Gauteng gaan weer warm en droog wees vandag, weer baie warm en droog in die Laeveld en nou is daar nie meer ‘n reënval faktor om oor te dra nie, wees dus versigtig met vure, die risiko word nou te hoog om te brand… jy/sy sal sukkel onder die toestande om behoorlike vuurbeheer te doen… m.a.w. moet nie brand vandag nie!!!
Dit is nie vreeslike syfers vir die Kaap nie maar ten minste is dit nou al ‘n hele paar dae met bietjie-bietjie reën op ‘n slag, min verdamping met bewolkte koue weer en elke mm wat val, help…
Geniet die dag en nuwe week….
Sondagaand: 15 Oktober 2017
​Goeie naand almal: Hallo Kenya: Mostly fine from north to south in the east, partly cloudy in the west with cloudy patches with a few showers, see areas marked with green..
Ai genade, ja daar val reën in die Kaap maar ten beste is dit 40%. Mens kan nie 80% reën voorspel met die swak koue fronte vanjaar nie. Kloofnek het 6.4mm gehaal, Paarl 7.4mm en dan Stellenbosch 1.8mm, Wolseley het 12.8mm gekry en dan ‘n stasie naby die Bergrivier naby Lateganskop kelder, 15.8mm . Ceres se kant toe ook 8.8mm. Ek kan egter nie veel reën sien noord van Piketberg nie… Op die oomblik, dit is amper 6nm, reën dit lekker al op die tuinroete van wes na oos oor die George gebied, 3 – 6.4mm, dit klink dalk nie na baie nie maar kan jou water tenks volmaak..
Die groot strook met geel aangedui wys meestal wolke in die middel en hoë vlak met die vuilgroen waar daar ligte reën voorkom of voorgekom het. Die res van die land, uitgesluit die westelike binneland waar dit koel was agter die koue front, maak dit koud en winderig, maar warm tot baie warm en winderig oor die res van die land. Temperature in die Laeveld se oostelike gebiede het amper 40 C gehaal.
Daar is nog ‘n koue front in die suid-westelike hoek van die foto en dit gee of bied nog ‘n kans vir ‘n bietjie reën vir die Kaap vanaf môre. Soos al die koue fronte die winter, is daar ook nie baie koue lug in die stert van die front nie, so ja, ‘n kans vir reën, maar ver van genoeg om damme te help in die Kaap.
Dit is die storie vir nou, lekker dag en aand, en mag die nuwe week vir almal, geseënd wees, veilig ry en veilig tuis kom…
Sondagoggend: 15 Oktober 2017
​Goeie môre almal: Hallo Kenya: A few sunny spots over the central interior and in the south-east. Lots of moisture and cloud cover over the remainder of the country with scattered showers this afternoon and evening in the areas marked with green..
Daar was nog enkele kolle sedert middernag wat ‘n paar druppels gekry het in die Kaap met die beste wat en nou kan sien 0.8mm by Nuweland, Paarl se kant toe sowat 0.8mm. Dit reën nie op die oomblik nie maar ek dink die 2de koue front is naby genoeg om ter sê daar kan reën dan en wan val oor die suidelike dele van die Kaap en verder noord deur na vanmiddag. Daar is ook so ‘n effense stuif reën by Umtata vanoggend maar ek dink nie dit sal lank hou nie. Die geel wat ek ingetrek het is meestal middel en hoë wolke en die dele met groen omkring is waar daar ‘n paar druppels op die oomblik moontlik kan val. Daar is n effense bolug-trog by die Kaap, maar is nie baie goed ontwikkel nie, en die rede vir die wolke wat probeer vorm oor Botswana. Dat daar een of twee mik en druk storms kan ontwikkel is nie onmoontlik nie, maar vir die oomblik dink ek dit is te min om in ‘n algemene voorspelling te sit..
Die res van die land is meestal mooiweer, en dit sal warm word oor die noordelike en oostelike dele van die land, selfs baie warm in die oostelike Laeveld. Daar is egter reeds kouer lug aanwesig oor die verre westelike binneland wat stadig gaan inslaan oor die westelike binneland en kan tot so ver vorder as Bloemfontein teen môremiddag. Dit sê maar net die winter is nog nie heeltemal verby vir die suidelike en westelike binneland nie. Dit is nie die klimaat wat verander nie, dit gebeur dikwels dat dit koud bly, veral die nagte tot aan die einde Oktober , selfs November kan nog ‘n koue nag of twee oplewer.
Dit is ook sommer ‘n aanduiding vir manne wat in die weste vroeg groente aanplant, as jy nie goeie rypbeheer het nie, moet jy nog ‘n rukkie wag….
Saterdagaand: 14 Oktober 2017
​Goeie naand almal: Hallo Kenya: Mostly fine in the east and south-east with cloudy patches in the north-west and west with a few mainly light showers.
Ja, dit het ‘n bietjie gereën oor dele van die Kaap maar ai, dit Is bitter min. Die 2 de koue front hou nog bietjie belofte in vir ‘n raps meer reën. Daar is ook ‘n klompie storms oor dele van KZN maar ook hier kan nog nie veel reën op die grond sien nie, baie plekke net beter as stofnat.
Oor die res van die land is dit mooiweer en ons kan in meeste gevalle ‘n koel nag en oggend verwag. In die (2de koue) pre-frontale fase kan die wind roer oor die Karoo en die temperature effe hoër hou.
Verder is daar nie veel nie, nou is dit duim vashou dat die 2de koue front wel beter reën sal maak oor die Kaap.
Gesels weer môreoggend..
Saterdagoggend: 14 Oktober 2017
​Goeie môre almal: Hallo Kenya: Sunny spots in the south-east, otherwise mostly cloudy patches but I do not see any rain this morning. The areas marked with green may see a few scattered showers this afternoon and evening…
Die eerste koue front by die Kaap doen nie veel nie, wel bewolk maar ek sien nog geen reën om van te praat nie. Die 2 de koue front verder wes lyk of hy meer vleis om die lyf het, en die model wys die ou kan dalk ‘n bietjie reën maak oor die Kaap van môre af, en kan ligte reën maak vir 2 tot 3 dae… hou duime vas dit gebeur wel.. Voor die kuslaag gaan dit vinnig warmer word en die wolke wat nou nog daar is sal vinnig wegbrand deur die loop van die oggend. Heelwat kolle met mis in die Laeveld asook die hoëveld maar ook dit behoort redelik vinnig weg te brand. Ek gaan nie sê daar is glad geen kans vir ‘n storm of twee nie, maar ai die bolug se wiele is pap, dus ten heel beste mog het troffe stormpies..
Dit is dit vir nou gesels weer later vandag….
Vrydagaand: 13 Oktober 2017
​Goeie naand almal: Hallo Kenya: Fine in the east and south-east with mostly cloudy conditions over the remainder of the country with showers and a few thundershowers, see areas marked with green.
Buiten vir Graskop wat meer as 10mm gekry het is dit meestal stofnat oor die Laeveld en KZN. Dit was egter koel tot koud vir die deel van die land as mens in ag neem dit is al Oktober. Aan die ander kant van die land was dit warm en selfs ou laatmiddag is die temperatuur by Vredendal 31 C en die meeste van die Bolandse dorpe nog 27-29 C. Dan is die standaard plekke soos Upington en omgewing met temperature wat nog om en by 34 C is.
Ek twee gebiede met geel omkring waar een of twee wolke probeer het om te ontwikkel, maar met negatiewe bolug is hulle besig om plat te val.
Die wolke wat in die suid-westelike hoek van die foto begin wys is die volgende koue front, daar is nog een after die eerste een, en ek verwag die eerste een om en by 2-3nm môre namiddag naby die Kaap met ‘n kuslaag oor die suid-kus. Die warm lug nou nog oor die Kaap gaan dan al langs die kus opbeweeg… Sal môreoggend die verspreiding wys van die warm lug… Die bolug bly swak dus sien ek nie regtig enige storms wat kan ontwikkel nie, dat daar een of twee Murphy storms kan ontwikkel is nie onmoontlik nie, maar ek dink die kans is so klein dat ek dit nie wys in die voorspelling nie.
Daar kan moontlik môreoggend wolke indruk oor Gauteng, maar behoort redelike vinnig weg te brand, nie rede genoeg om nie in die tuin te werk nie…
Vrydagoggend: 13 Oktober 2017
​Goeie môre almal: Hallo Kenya. There were still a couple of rain spots in the early hours of the morning but this morning mostly just cloudy patches over large parts of the country. The area in green may see scattered afternoon and evening showers and thundershowers.
USA: Very little actual movement for Ophelia, seem to get stuck over the Atlantic. Most states in die USA is mainly sunny, with a few spots in the north with a few patches of cloud..
Die hoog het lekker sterk agter die koue front ingewig en dit is reeds betrokke in die ooste met paar kolle met misreën, en dan soos altyd ‘n bietjie meer reën by Graskop wat al amper op 2mm staan. Klomp stasies oor KZN wys stofnat (0.2mm -0.4mm) maar nie regtig baie reën nie. Dit was weer koel tot koud oor die binneland met sonsopkoms maar met sonnige toestande in die weste sal dit weer vinnig opwarm, oor die Kaap word dit bergwind en kan ;n paar plekke in die Swartland op na Vredendal se kant toe net-net onder 40 C draai op die maksimum. Aan die oostekant, veral die platorand gaan dit koel tot koud bly met die wolke en sal skaars 16 C haal op die maksimum kant. Daar is nie veel in die bolug nie, en ja, daar is sekerlik ‘n kans vir ‘n mik en druk storm op die grens van die wolke in die ooste en die sonnige droeë dele verder wes. Dit is egter so ‘n klein kans en verspreiding dat ek dit nie insluit in die voorspelling nie..
Die Kaap moet vasbyt, na vandag se hitte is daar 2 moontlike koue fronte oppad, nie wonderlike koue fronte nie, maar lyk of hulle bietjie meer om die lyf het, kan dan later in die naweek bietjie reën maak.
Hou dop oor die naweek… ten minste is daar ‘n kans. 5-8mm reën kan jou watertenk wat jy gekoop het, volmaak… maak seker jou geute is skoon.. en gekoppel aan jou tenk….